《雨后陪周用宾杖策寻天目祖花》
明代·郑善夫

风雨于潜道，藤萝古殿阴。祖花传近代，瑶草寄遐心。

应世吾能赋，探玄女独深。形骸百鍊晚，未免二毛侵。

作者简介：（1485—1523）福建闽县人，字继之，号少谷。弘治十八年进士。授户部主事，榷税浒墅。愤嬖幸用事，弃官归。正德中，起礼部主事，进员外郎。谏南巡，受廷杖，力请归。嘉靖初，以荐起为南京吏部郎中，途中病死。工画善诗。有《少谷集》、《经世要谈》。